පහ වස‍ර ශිෂ්‍යත්ව විභාගය යෙදෙන අගෝස්තු 26 වැනිදා විභාගයට බාධා වන ආකාරයේ මැතිවරණ ප්‍රචාරක කටයුතු තහනම් කිරීමට මැතිවරණ කොමසාරිස් මහින්ද දේශප්‍රිය මහතා තීරණය කර තිබේ.ඒ අනුව එදින විභාගයට බාධාවන ආකාරයේ ශබ්ද විකාශන යොදාගෙන කෙරෙන මැතිවරණ ප්‍රචාරක කටයුතු නොකළ යුතු අතර විභාග මධ්‍යස්ථාන අසල මැතිවරණ රැළි පැවැත්වීමත් නීතිවිරෝධී බව නියෝජ්‍ය මැතිවරණ කොමසාරිස් එම්. එම්. මොහොමඩ් මහතා පැවසීය.මේ නීතිය උල්ලංඝනය කරන අයට එරෙහිව නීතිය ක්‍රියාත්මක කරන ලෙස කොමසාරිස්වරයා පොලීසියට උපදෙස් දී ඇති බවත් මොහොමඩ් මහතා කීවේය.මේ සම්බන්ධයෙන් දේශපාලන පක්ෂ ලේකම්වරුන් දැනුවත් කිරීමටත් මැතිවරණ කොමසාරිස්වරයා පියවර ගෙන තිබේ..